|  |
| --- |
| **Uddannelse**: Industritekniker |
| Fagets formål Formålet med undervisningen i engelsk er at udvikle elevens fremmedsproglige viden, færdigheder og kompetencer, herunder fremme kommunikative, kulturelle og internationale kompetencer. Gennem arbejde med faget kan eleven opnå viden om engelsksproglige kulturer i forhold til erhverv og samfund samt i almene og personlige sammenhænge. Eleven kan dermed styrke sine forudsætninger for mobilitet, beskæftigelse og kompetenceudvikling og forudsætninger for at kunne kommunikere og varetage arbejdsopgaver, hvori fremmedsproget indgår. |
| Fagintegration  Engelsk indgår som en integreret del af en helhedsorienteret undervisning. Der arbejdes i engelsk med faglige områder, der dels bidrager til elevens almene og erhvervsfaglige dannelse som industritekniker, og dels bidrager med konkrete elementer som fagligt ordforråd, sikkerhed og arbejdsmiljø. |
| **Niveau og læringsmål**  Der undervises på E-niveau.  De faglige mål er inddelt i følgende fire områder: Kommunikation, kommunikationsstrategier, sprogbrug og sprogtilegnelse samt kultur- og samfundsforhold  **Undervisningsindhold** Faget engelsk er på Learnmark Tech inddelt i 3 overordnede indholdsområder; *Cultural differences*, *job identity* og *health and safety*. Der udarbejdes en skriftlig opgave til bedømmelse og evaluering samt en mundtlig fremlæggelse under hver af de tre indholdsområder.  *Health and safety* Viden om virksomhedskultur, trivsel på arbejdspladsen, sikkerhed og tilegnelse af fagligt ordforråd.   Færdigheder i at kunne kommunikere om erhvervsfaglige forhold på engelsk, herunder at anvende relevante kommunikationsstrategier, at kunne gennemføre realistiske, erhvervsfaglige opgaver med anvendelse af tilstrækkelige faglige termer samt anvendelse af fagligt ordforråd.  *Cultural differences* Viden om egen kultur sammenholdt med kultur i engelsktalende lande, tilegnelse af ordforråd om samfund og kulturelle forhold.  At kunne kommunikere om samfundsmæssige og kulturelle forhold på engelsk herunder at anvende relevante kommunikationsstrategier og faglige termer.  *Job identity* Viden om almene og personlige forhold i relation til såvel privatliv som arbejdsliv. Viden om arbejde og arbejdsforhold i andre lande og kulturer.  Færdigheder i at kunne kommunikere om personlige og almene forhold på engelsk herunder anvendelse af relevante kommunikationsstrategier, at kunne demonstrere viden om forskellen på disse forhold i egen og andre kulturer. |
| **It i undervisningen**  Der anvendes It som værktøj til ideskabelse, skriveværktøj og som redskab til informationssøgning. Alle skriftlige opgaver skal skrives på computer. Der udarbejdes undervisningsmateriale i den digitale læringsplatform *Moodle*. |
| **Løbende evaluering**  Gives for at støtte eleven i en læreproces. Portfolio indgår som redskab i den løbende evaluering. Heri skal eleven samle tekster, og vil få løbende feedback – der vil også blive gjort opmærksom på styrker og svagheder (udviklingsbehov).  **Slutevaluering**: Der gives en standpunktskarakter  *Faget er udtræksfag til eksamen.* |